"Eu am experimentat că în Biserică nu se îmbolnăvesc oameni". ÎPS Teodosie, interviu despre "credința care e mai presus de pandemie". .
Teodosie este în fruntea arhiepiscopiei Tomisului din 2001. Face parte din Sfântul Sinod al Bisericii Ortodoxe din 1994. A fost decorat în noiembrie 2002 cu Ordinul național Steaua României în grad de Cavaler.
Credința e mai presus de pandemie, iar în biserică "nimeni nu se îmbolnăvește". Asta a spus Teodosie, Arhiepiscopul Tomisului, invitat la "Interviurile lui Cristoiu"."Deci eu am experimentat că în Biserică nu se îmbolnăvesc oameni. A fost o frică indusă gratuit, ca să nu vină oamenii la Biserică pentru că se vor îmbolnăvi. S-a spus că de Înviere va fi avalanșă. Iată o contradicție flagrantă. De la Înviere a scăzut (…) și se duce microbul, moare. Și din cauza aceasta moare pentru că Dumnezeu a vrut să se risipească această boală", a afirmat ÎPS Teodosie.